Плён працы журы прывёў да нечаканай чаканасці. Першае месца, літаральна на некалькі балаў абышоўшы сваіх калег, атрымаў студэнт Беларускай дзяржаўнай акадэміі мастацтваў, будучы кінатэлеаператар Аляксандр Тапчэеў. З аднаго боку, работам Аляксандра ўласцівы эксперымент, з іншага - пераможца Рэспубліканскага конкурсу аказаўся вялікім прыхільнікам здымак на плёнку.